Καίλιος Αυρηλιανός

Ο Καίλιος Αυρηλιανό, λατιν.: Caelius Aurelianus από τη Σίκκα της Νουμιδίας ήταν Ελληνο-Ρωμαίος ιατρός και συγγραφέας ιατρικών θεμάτων. Είναι περισσότερο γνωστός για τη μετάφρασή του από τα ελληνικά στα λατινικά ενός έργου του Σωρανού τού Εφέσιου, Περί οξέων και χρόνιων παθήσεων. Πιθανότατα άκμασε τον 5ο αι., αν και κάποιοι τον τοποθετούν δύο ή και τρεις αιώνες νωρίτερα.  Υπέρ τής μεταγενέστερης χρονολογίας είναι η φύση των λατινικών του, η οποία δείχνει μία ισχυρή τάση προς τη ρομαντική γλώσσα, και η ομοιότητα τής γλώσσας του με αυτή του Κάσσιου Φήλικα, επίσης Αφρικανού ιατρικού συγγραφέα, ο οποίος περίπου το 450 έγραψε μία σύντομη πραγματεία, βασισμένη κυρίως στον Κλ. Γαληνό. 

Διαθέτουμε μία μετάφραση από τον Αυρηλιανό δύο έργων τού Σωρανού από την Έφεσο (2ος αι.), τού κύριου εκπροσώπου τής Μεθοδικής Ιατρικής σχολής, σχετικά με Χρόνιες (ή Αργές) Παθήσεις:Tardae (ή Chronicae) Passiones, σε πέντε βιβλία, και Οξείες (ή Γρήγορες) Παθήσεις: Celeres (ή Acutae) Passiones σε τρία βιβλία. Η μετάφραση, η οποία είναι ιδιαίτερα πολύτιμη επειδή το πρωτότυπο έχει χαθεί, δείχνει ότι ο Σωρανός διέθετε σημαντική πρακτική ικανότητα στη διάγνωση τόσο συνηθισμένων, όσο και εξαιρετικών ασθενειών. Είναι επίσης σημαντική, επειδή περιέχει πολυάριθμες αναφορές στις μεθόδους προηγούμενων ιατρικών αυθεντιών. 

Διαθέτουμε επίσης σημαντικά αποσπάσματα από το Ιατρικές Αποκρίσεις (Medicinales Responsiones) του, επίσης παρμένες από τον Σωρανό, μία γενική πραγματεία για την ιατρική με τη μορφή ερωτήσεων και απαντήσεων· ασχολείται με τους κανόνες υγείας (salutaria praecepta) και την παθολογία των εσωτερικών παθήσεων (έλδοση Rose, Anecdota Graeca et Latina, ii., 1870). Όπου είναι δυνατόν να συγκριθεί η μετάφραση τού Αυρηλιανού με το πρωτότυπο —όπως σε ένα απόσπασμα των Γυναικείων (Gynaecia) του με τo  τού Σωρανού— διαπιστώνεται ότι είναι κυριολεκτικό, αλλά συντομευμένο. Προφανώς δεν υπάρχει χειρόγραφο των πραγματειών. 

Στα κείμενά του, ο Αυρηλιανός γράφει για τον Έλληνα ιατρό του 2ου αι. Απολλώνιο Γλαύκο, συγγραφέα αρκετών έργων για εσωτερικές ασθένειες. Ο Αυρηλιανός παραθέτει ένα απόσπασμα σχετικά με τους γεωσκώληκες. 

 Σημειώσεις 

 Αναφορές 
 Αυρηλιανός, Καίλιος, Περί οξέων και χρονίων νοσημάτων, επιμέλεια και μετάφραση από τον Ι.Ε. Ντράμπκιν, University of Chicago Press (1950).
 Drabkin, M.F.; Drabkin I.E. (1951). "Caelius Aurelianus' Gynaecia, fragments of a Latin version of Soranus' Gynaecia from a thirteenth century manuscript". Bulletin of the History of Medicine. Supplements. 13: 1–136. PMID 14886684.
 Baynes, T. S., ed. (1878). "Aurelianus, Cælius" . Encyclopædia Britannica. Vol. 3 (9th ed.). New York: Charles Scribner's Sons. p. 86.
 Society for the Diffusion of Useful Knowledge (1844). The Biographical Dictionary. Vol. III. Longman, Brown, Green, and Longmans (London). p. 171.
 Chisholm, Hugh, ed. (1911). "Aurelianus, Caelius". Encyclopædia Britannica. Vol. 2 (11th ed.). Cambridge University Press. p. 924.

 Εξωτερικοί σύνδεσμοι 
 "Caelius Aurelianus". Encyclopædia Britannica.

Κατηγορία:Σελίδες με μη επιθεωρημένες μεταφράσεις